Farit Ismeth Emir

Farit Ismeth Emir (26 Oktober 1954 – 20 April 2020) merupakan seorang penyampai berita Malaysia, terkenal sebagai penyampai berita di Radio Televisyen Malaysia (RTM). Beliau pernah menyumbangkan suaranya dalam iklan rokok Dunhill di mana frasa beliau,  “Gaya, mutu dan keunggulan” amat popular ketika itu. Beliau berkahwin dengan Noor Ashikin Othman dan dikurniakan 4 orang anak. Anak beliau, Farzwa De-Attaher Emir atau dikenali sebagai DJ Fuzz ialah seorang DJ, pemuzik dan komposer terkenal.Grace Chen (27 Mei 2014). Talking well pays well The Star Online (dalam bahasa Inggeris). Dicapai pada 20 Julai 2014.

Kerjaya
Beliau pernah membawakan watak doktor dalam drama radio popular RTM, Nombor 5 Persiaran 1. Ungkapan penarik terkenal beliau ialah "fikir-fikirkan". Beliau juga pernah menjadi penyampai suara latar untuk dokumentari Filem Negara Malaysia 1990, Jambori Pengakap Antarabangsa Selangor Darul Ehsan 1990.

Kematian
Beliau menghembuskan nafas terakhir pada 20 April 2020 di Hospital Assunta, Petaling Jaya pada usia 65 tahun. Punca kematiannya dipercayai akibat kanser. Jenazah beliau dikebumikan di Tanah Perkuburan Ismail Taman Medan (PJS4), Petaling Jaya selepas solat Zohor.

Rujukan

Kategori:Kelahiran 1954
Kategori:Kematian 2020
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Teluk Intan
Kategori:Orang dari Perak
Kategori:Penyampai berita Malaysia
Kategori:Warga Radio Televisyen Malaysia